Ribe Stifts Adresseaviser, 1844-08-02
Hs. Majestæt Kongens Svar paa Stændernes Adresse lyder saaledes: "Vi have modtaget den Os gjennem Vor Kommissarius, tilstillede Adresse fra Vore troe Provindsialstænder for NørreJylland. - Det vilde have været Os kjært, om Vi, ved at modtage Stændernes Tak for enkelte af Vore Regerings foranstaltninger, kunde have erkjendt Adressens øvrige Jndhold for at være et Afpræg af Vore Provindsialstænders tillidsfulde Hengivenhed og Fædrelandssind. Vi ønske altid at høre Sandhedens Sprog; men med god Grund vente Vi, at Vore troe Provindsialstænder ville veie deres Yttringer, hvilke gjenlyde i Folket og kunne bidrage til at vække Misstemning, hvor den ellers ikke vilde findes. – Naar Vore Provindsialstænder yttre Beklagelse over, at Vi Jntet skulde have foretaget til Statseenhedens Opretholdelse og til Nationalitetens Beskyttelse, da afvise Vi med Mishag en slig ugrundet Yttring. Statens Eenhed ligger Jngen meere paa Hjertet end Os og Vi skulle vel vide at hævde den; men som Vi med lige Kjærlighed omfatte aller Vort Monarchies Undersaatter, saaledes skulle de ogsaa Alle for Vor Throne finde lige Retfærdighed. Om Midlerne til at forene tvende Sprogs lige Adgang i en blandet Forsamling uden Skade for Forretningernes Fremme, kan der være Meningsforskjellighed; at søge denne paa bedste Maade udjævnet, har været Hensigten med Vort Allerhøieste Patent af 29de Marts sidstleden. Men ligesom man har mistydet denne Hensigt, saaledes vil Forsamlingens fortsatte Jndblanding i de slesvigske Anliggender – hvortil Vi, som alt i Vor Allerhøieste Bekjendtgjørelse af 3. Juli d. A. er udtalt, ikke kunne ansee Vore raadgivende Provindsialstænder for NørreJylland beføiede - gjøre det vanskeligere for Os at faae den desværre stedfindende, men ligesaa unaturlige, som for hele Staten skadelige, Spænding hævet. – Naar Vore troe Provindsialstænder føre Anke over Finantsforvaltningen, da henvise Vi dem til Vor Allerhøieste Bekjendtgjørelse af 3. Juli sidstleden, ligesom Vi med Hensyn til deres Andragende om en friere Udvikling af den stændiske Jnstitution ville have dem erindret om, at Vi, ved den af Os paatænkte Jndførelse af stændiske Komiteer, alt tidligere have anviist Vore troe Provindsialstænder et Middel, som Vi have fundet at være det meest passende til Stænderinstitutionens Udvikling, men som ikke hos alle Stænderforsamlinger, og navnligen ikke hos den for Nørre-Jylland, fandt den Anerkjendelse og Opfattelse, uden hvilken den ikke kunde ventes med Held at kunne anvendes. – Slutteligen ville Vi have Vore troe Provindsialstænder gjort opmærksomme paa, at naar en Misstemning og Utilfredshed skulde være almindelig i Provindsen, havde Vi Ret til at vente af Vore troe og fædrelandsfindede Provindsialstænder, at de heri vilde finde den kraftigste Opfordring til at modvirke en saadan, der, forsaavidt den ikke er en Følge af Enkeltes umiskjendelige Bestræbelser for at fremkalde den, ene kan grunde sig paa Ukyndighed i Forholdene og paa Miskjendelse af Vore landsfaderlige Bestræbelser. - Vi opfordre vore troe Provindsialstænder til med Tillid at slutte sig til Os, og derved at lette Os Udførelsen af de Forbedringer i Statsforvaltningen, til hvilke Stænderne ere kaldede at medvirke. Befalende Eder Gud. Udnævnelser. Ved allerh. Resolution af 28 Juli er Cand. philos. Musiklærer H. E. Kroyer allern. beskikket til Hoscantor ved Christiansborg Slotskirke. Under f. D. er entlediget Assistent hos Jnspecteuren ved Grændsetoldvæsenet mellem Nørre-Jylland og Slesvig, A, Geltzer, udnævnt til Told- og Consumtionskasserer i Kjerteminde, mod at stille den anordnede Sikkerhed, og Krigsassessor og kongl. konstit. Told- og Consumtions-Overbetjent i Holbek, M. F. Martens, udnævnt til 2den Told- og Consumtions-Overbetient i Odense.